Koroonakriisi ajal pea 90% käibest kaotanud Bolt on konkurentidest kiiremini taastunud ning teeb mitmel pool juba uusi rekordeid, ütles ettevõtte kaasasutaja Martin Villig.
“Oleme sattunud õnnelikumasse regiooni – Euroopas on see läinud suhteliselt kergelt siiamaani. Meie Ameerika konkurentidel olid teise kvartali languse numbrid oluliselt suuremad kui meil,” rääkis Villig Äripäeva raadiole ning tõi välja ka Bolti kolm olulisemat märksõna järgmiseks aastaks.